Oskar Martin

Oskar Martin (30. detsember 1897 Riisipere vald, Harjumaa – 19. aprill 1960 Kingston, Ontario, Kanada) oli eesti tehnikateadlane.

Õppis Haapsalus ja Petrogradi gümnaasiumis.

1917. aastal lõpetas Tallinna Nikolai Gümnaasiumi. Aastatel 1917–1918 ja 1920–1922 õppis Tartu Ülikoolis keemiat. Oli korp! Fraternitas Estica liige.Album Academicum Universitatis Tartuensis 1918–1944 1918–1920 võttis osa vabadussõjast.

Aastatel 1923–1930	õppis Danzigi Tehnikaülikoolis, kus omandas ehitusinseneri kutse. Aastatel 1930–1935 jätkas samas ülikoolis teedeehituse instituudi assistendina. 1935. aastal kaitses Danzigi Tehnikaülikoolis doktorikraadi väitekirjaga "Über Untersuchungen und Messung der Bindekraft bituminöser Stoffe".

1935. aastal valis Tartu Ülikooli nõukogu ta tehnikaosakonna teede õppetooli juhatajaks, 1936. aastal Tallinna Tehnikaülikooli erakorraliseks professoriks.Prof. Oskar Martin in memoriam. Vaba Eestlane – Free Estonian, 30. aprill 1960 Aastatel 1936–1944 töötas TTÜ teedeehituse professori ja teedelabori juhatajana, 1938–1944 oli ka ehitus- ja mehaanikateaduskonna dekaan. Tehnikaülikoolis töötades pani ta aluse autoteede uurimissuunale, spetsialiseerudes bituumenite uurimisele.

1944 sügisel põgenes ta koos perega Rootsi. Aastatel 1945–1951	töötas Stockholmis Riigi Teedeinstituudis. 1951. aastal siirdus Kanadasse. Aastatel 1951–1960 oli ta Queen's University teedeehituse ja aluspõhjamehaanika professor ja ehitusmaterjalide katsekoja juhataja. Ta oli tunnustatud asfaltkiirteede ehituse spetsialist-eriteadlane.

Viited

Kategooria:Eesti tehnikateadlased
Kategooria:Kanada teadlased
Kategooria:Gustav Adolfi Gümnaasiumi vilistlased
Kategooria:Korporatsioon Fraternitas Estica liikmed
Kategooria:Tallinna Tehnikaülikooli professorid
Kategooria:Eestlased Kanadas
Kategooria:Sündinud 1897
Kategooria:Surnud 1960